b'\n_START_ARTICLE_\nAmerican Pie 2\n_START_SECTION_\nArgument\n_START_PARAGRAPH_\nAl comen\xc3\xa7ament d\'American Pie 2 trobem els nostres amics a Michigan, reunits per primera vegada despr\xc3\xa9s del seu primer curs a la Universitat. Ha passat un any des d\'aquella famosa nit del ball de fi de curs plena de desventures sexuals i la veritat \xc3\xa9s que encara no s\'han recuperat del tot. Despr\xc3\xa9s del seu \xc3\xbaltim i desastr\xc3\xb3s intent de lligar, Jim (Jason Biggs) descobreix amb horror que no n\'hi ha prou amb perdre la virginitat per "controlar" en temes de sexe i desesperat per saber si \xc3\xa9s tan dolent al llit com tem, Jim va a la seva primera i \xc3\xbanica companya sexual, Michelle (Alyson Hannigan). El sempre positiu Oz (Chris Klein) ha d\'aprendre a armar-se de paci\xc3\xa8ncia perqu\xc3\xa8 la seva estimada Heather (Mena Suvari) s\'ha anat a passar l\'estiu fora. Kevin (Thomas Ian Nicholas) tracta d\'esbrinar si pot ser amic de la seva antiga xicota, Vicky (Tara Reid), que ha tornat de la universitat m\xc3\xa9s esbojarrada que mai i amb un nou amor. I el faldiller Finch (Eddie Kaye Thomas) encara vibra en recordar la trobada que va tenir un any abans sobre una taula de billar amb la dona de les seves fantasies, la mare de Stifler. I qu\xc3\xa8 \xc3\xa9s el que fa el mateix Stifler (Sean William Scott)? Res en especial llevat de trobar noves formes d\'ampliar la definici\xc3\xb3 del terme "mala conducta" aquesta vegada amb unes "lesbianes".'